રિઝર્વ બેંક દ્વારા ધિરાણ નીતિ સમીક્ષામાં પ્રમુખ વ્યાજ દરોમાં કોઈ ફેરફાર નહીં કરાતાં ઓટો લોનના રેટ જળવાઈ રહેવાની સાથે ચોમાસાની વિલંબ છતાં સારી પ્રગતિએ વાહનોની આગામી દિવસોમાં સારી માંગ નીકળવાની અપેક્ષા અને તાજેતરમાં ઓટો કંપનીઓના જુલાઈ મહિનાના વાહનોના વેચાણના આંકડા અપેક્ષાથી સારા વધીને આવતાં ઓટો શેરોમાં ફંડો મોટાપાયે લેવાલ રહ્યા હતા. જેમાં બજાજ ઓટોનું વેચાણ ૧૩ ટકા વધીને રૃ.૩.૧૯ લાખ વાહનોનું થતાં શેરમાં લેવાલીએ રૃ.૫૬.૮૦ ઉછળીને રૃ.૨૧૫૦ રહ્યો હતો. કયુમિન્સ ઈન્ડિયા રૃ.૪૦.૯૫ ઉછળીને રૃ.૬૬૯.૧૫, મહિન્દ્રા એન્ડ મહિન્દ્રા રૃ.૪૫.૩૫ તેજીએ રૃ.૧૨૨૯.૯૫, મધરસન સુમી રૃ.૧૦.૭૦ તેજીએ રૃ.૩૫૮.૭૫, બોશ રૃ.૩૩૧.૪૫ ઉછળીને રૃ.૧૩૯૧૮.૬૫, ટાટા મોટર્સનું જુલાઈમાં વાહનોનું વેચાણ એલસીવીનું ૩૯ ટકા ઘટીને ૧૬,૩૬૪ વાહનોનું અને પેસેન્જર વાહનોનું ૧૫ ટકા ઘટીને ૯૧૬૭ વાહનોનું થવા છતાં શેર રૃ.૯.૮૫ વધીને રૃ.૪૫૬.૬૫, ભારત ફોર્જ રૃ.૭.૭૫ વધીને રૃ.૭૫૬.૨૦, મારૃતી સુઝુકી રૃ.૧૭.૯૫ વધીને રૃ.૨૬૬૭.૦૫, એમઆરએફ રૃ.૭૩.૮૦ વધીને રૃ-.૨૩૭૭૧.૧૫, આઈશર મોટર્સ રૃ.૧૬.૩૦ વધીને રૃ.૮૪૪૦ રહ્યા હતા. જ્યારે હીરો મોટોકોર્પ ત્રિમાસિક પરિણામ જાહેર થતાં પૂર્વે જ સાધારણ પરિણામની અપેક્ષાએ શેર રૃ.૨૨.૪૫ ઘટીને રૃ.૨૫૮૪.૨૦ રહ્યો હતો. કંપનીનો ચોખ્ખો નફો સાધારણ ૨.૬ ટકા વધીને રૃ.૫૬૩ કરોડ થતાં અને ઓપરેટીંગ માર્જિનમાં ૧૩૦ બેઝિઝ પોઈન્ટનો ઘટાડો થયો છે.